Wia schãu beschrim stehd  d'Ausbroatung vum arabischn Alphabet mid da Ausbroatung vum Islam in am Zsãmmenhãng. D'Schreibweis und s'Buchståmrepatoa is so guad's gehd imma an de jeweulige Språch ãpasst woan, woduach aus'm Abdschad-Alphabet teuweis a Abugida-System mid arabische Zeichn woan is. Fia de auf'm arabischn Alphabet aufbauadn Zeichnsätz fia westafrikaische Språchn gibt's an eingnen Begriff, ʿAdschami. Mearare Språchn, de friaha amåi arabisch gschrim woan san, wean heid lateinisch oda kirillisch gschrim.